**ZAKONODAVNI OKVIR:**

* Zakon o proračunu („Narodne novine“, 144/21)
* Pravilnik o polugodišnjem i godišnjem izvještaju o izvršenju proračuna („Narodne novine“, broj 24/13, 102/17, 1/20 i 147/20)
* Odluka o izvršenju Proračuna Grada Novske za 2022. godinu („Službeni vjesnik“, broj 73/2021, 11/2022 i 74/2022)

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događaja tijekom godine.

Sredstva proračunske zalihe mogu iznositi najviše 0,50 % planiranih općih prihoda proračuna tekuće godine bez primitaka. Visina sredstava proračunske zalihe utvrđuje se zakonom o izvršavanju državnog proračuna, odnosno odlukom o izvršavanju proračuna. Sukladno Odluci o izvršenju proračuna Grada Novske, Gradonačelnik donosi odluku o utrošku sredstava proračunske zalihe te je izvješće o utrošku dužan dostaviti predstavničkom tijelu svakih pola godine. Izvješće se podnosi zajedno s polugodišnjim i godišnjim obračunom proračuna.

Sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13, 102/17, 1/20 i 147/20), izvještaj o korištenju proračunske zalihe sadrži podatke o donositelju odluke, odnosno rješenja o korištenju proračunske zalihe, namjeni korištenja po odluci, odnosno rješenju o korištenju proračunske zalihe te iznos i datum isplaćenih sredstava iz proračunske zalihe po odluci, odnosno rješenju o korištenju proračunske zalihe.

U Proračunu Grada Novske za 2022. godinu za rashode tekuće proračunske zalihe predviđen je iznos od 60.000,00 kn. U izvještajnom razdoblju od 01.01. do 31.12.2022. godine nije bilo isplata novčanih sredstava iz tekuće proračunske zalihe.